Al-‘Aqabah
Al-‘Aqabah (varasem eestikeelne nimi Akaba) on linn Jordaanias Punase mere Al-‘Aqabah' lahe kaldal, Jordaania ainuke meresadam. Elanikke oli 1994. aasta rahvaloenduse andmetel 62 773, 2006. aastal 91 700. Linn asub väga lähedal Iisraeli sadamalinnale Eilatile ja nende kahe linna piiril asub piiripunkt. Tähtsateks sissetulekuallikateks on turism ja fosfaatväetiste eksport.